### Ministru kabineta rīkojuma projekta „Grozījumi Ministru kabineta 2014.gada 22.oktobra rīkojumā Nr.598 „Par Valsts dzelzceļa tehniskās inspekcijas 2015.gada budžeta apstiprināšanu”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2014.gada 22.oktobra rīkojumā Nr.598 „Par Valsts dzelzceļa tehniskās inspekcijas 2015.gada budžeta apstiprināšanu”” (turpmāk – Projekts) sagatavots saskaņā ar Likuma par budžetu un finanšu vadību 41.panta 1.2 daļu un Dzelzceļa likuma 33. panta piekto un sesto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2010.gada 1.janvāra Valsts dzelzceļa tehniskā inspekcija ir budžeta nefinansēta valsts pārvaldes iestāde. Ar Ministru kabineta 2014.gada 22.oktobra rīkojuma Nr.598 „Par Valsts dzelzceļa tehniskās inspekcijas 2015.gada budžeta apstiprināšanu”tika apstiprināts Valsts dzelzceļa tehniskās inspekcijas ieņēmumu un izdevumu plāns 2015.gadam 611177EUR apmērā atbilstoši Dzelzceļa likuma 33.panta piektajai daļai, kas nosaka, ka Valsts dzelzceļa tehniskajai inspekcijai ik gadu no Dzelzceļa likuma 10.panta otrās daļas 1. un 2.punktā noteiktajiem finansēšanas avotiem piešķir finansējumu 0,39 procentu apmērā no kopējā dzelzceļa infrastruktūras finansējuma apjoma par iepriekšējo gadu. Finansējums tika noteikts par pamatu ņemot plānoto kopējo dzelzceļa infrastruktūras finansējuma apjomu par 2014.gadu – 156712000. Saskaņā ar Dzelzceļa likuma 33.panta sesto daļu šo finansējumu publiskās lietošanas dzelzceļa infrastruktūras pārvaldītājs piešķir pa daļām - reizi ceturksnī līdz attiecīgā ceturkšņa pirmā mēneša desmitajam datumam pārskaitot to uz Valsts dzelzceļa tehniskās inspekcijas kontu. Katrā no pirmajiem trim ceturkšņiem pārskaita ceturto daļu no plānotā finansējuma un kopējais finansējuma apmērs tiek precizēts, veicot pēdējo maksājumu attiecīgajā gadā.  Atbilstoši Dzelzceļa likuma 33.panta sestajai daļai, 2015.gada otrajā pusē Valsts dzelzceļa tehniskās inspekcijas plānotie ieņēmumi ir jākoriģē atbilstoši faktiskajam dzelzceļa infrastruktūras finansējuma apjomam par 2014.gadu.  Publiskās lietošanas dzelzceļa infrastruktūras pārvaldītājs valsts akciju sabiedrība „Latvijas dzelzceļš” 2015.gada 8.jūlijā Satiksmes ministrijā sniedza apliecinājumu par faktisko dzelzceļa infrastruktūras finansējuma apjomu par 2014.gadu (2015.gada 8. jūlija vēstule Nr. DV-6.5.1./337-2015), kurā uzrādīts minētais finansējuma apjoms – 155863000, un plānotais dzelzceļa infrastruktūras finansējuma apjoms par 2015. gadu –138386000 .  Atbilstoši publiskās dzelzceļa infrastruktūras pārvaldītāja valsts akciju sabiedrības „Latvijas dzelzceļš” iesniegtajiem datiem par dzelzceļa infrastruktūras finansējuma apjomu par 2014.gadu un par 2015. gadu ir nepieciešams koriģēt Valsts dzelzceļa tehniskās inspekcijas ieņēmumus un izdevumus 2015.gadā.  Ar Projektu tiks koriģēts Valsts dzelzceļa tehniskās inspekcijas 2015.gada budžets samazinot ieņēmumu un izdevumu daļas par 3311 EUR. Tas izriet no Dzelzceļa likuma 33.panta sestajā daļā noteiktās prasības veikt pārrēķinu no plānotā dzelzceļa infrastruktūras finansējuma apjoma par 2015.gadu uz faktisko finansējuma apjomu par 2015.gadu.  Ņemot vērā samazinājuma tendenci dzelzceļa pārvadājumos, kas atstāj tiešu iespaidu uz dzelzceļa infrastruktūras finansējuma apjomu un līdz ar to arī uz iestādes budžetu 2015.gadā un turpmākajos gados, iepriekšējo gadu uzkrājums 60437 EUR apmērā paredzēts sadaļas Preces un pakalpojumi (60437 EUR) palielināšanai. Sadaļā Preces un pakalpojumi iekļautie papildus līdzekļi, salīdzinot ar plānotiem izdevumiem tiek palielināti par 57126 EUR. Papildus līdzekļi paredzēti 2015.gada tekošo izdevumu segšanai, tai skaitā daļa līdzekļu (11600 EUR) nepieciešama komandējumu izdevumiem, jo ceļa izdevumi uz Eiropas Savienības Padomes darba grupām netika pilnībā apmaksāti, sakariem (6500 EUR), tulkošanas izdevumiem (1500 EUR). Papildus līdzekļi nepieciešami transporta pakalpojumiem (8000 EUR), informācijas sistēmu uzturēšanai (5500 EUR), telpu īrei (14000 EUR), biroja preču un inventāra un iegādei (2000 EUR) un pārējiem administratīviem izdevumiem, tai skaitā ārvalstu delegāciju un citu pasākumu saimnieciskai apkalpošanai (8026 EUR), jo plānojot izdevumus 2015.gadam sadaļā Preces un pakalpojumi faktiskie līdzekļi bija nepieciešami lielāki, tad ņemot vērā naudas līdzekļu atlikumu uz 2015.gada 1.janvāri, nepieciešamie naudas līdzekļi tika iekļauti šajā sadaļā, lai iestādes darbība tiktu nodrošināta pilnā apmērā. |
| 3. | Projekta izstrādē iesaistītās institūcijas | Satiksmes ministrija, Valsts dzelzceļa tehniskā inspekcija. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Valsts dzelzceļa tehniskās inspekcijas funkcijas un uzdevumi netiek paplašināti vai sašaurināti.  Projekta izpilde Valsts dzelzceļa tehniskajai inspekcijai pieejamos cilvēkresursus neietekmē.  Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Anotācijas II - VI sadaļa – projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

18.09.2015 14:21

678

K.Baikovskis, 67028371,

Kaspars.baikovskis@sam.gov.lv